Luigi Denza

Luigi Denza, (Castiellammare 'e Stabia, 23 'e nuvembre 1846 – Londra, 27 'e jennaro 1922) fuje nu musecista e autore 'e paricchio d''e cchiù belle e famose canzone napulitane, músecate ncopp'ê parole d''e cchiù gruosse puete napulitane.

'E ccanzone soje hanno fatto 'o giro d''o munno e, ancora ogge, so' cantate d''e cchiù mpurtante cantante napulitane e straniere e fanno parte d''o repertorio llòro.

Canzone ca se sentono pe radio e p''a televisione.

Biografia
Luigi Denza nascette a Castiellammare 'e Stabbia 'int'ô 1846.  Sturiaje 'a museca sotto Saverio Mercadante e Paolo Serrao ô Cunzervatorio 'e Napule.  Dapò, se spustaje a Londra e addeventaje prufessore do canto ô Royal Academy of Music 'int'ô 1898.  Denza scrivette n'opera, Wallenstein, e na cientinaio 'e ccanzone.  'O cchiù pupulare 'e cheste fuje na canzona scritta cu Peppino Turco, Funiculì, Funiculà, ncopp'â funiculare vesuviana.  Ate ccanzone comme "Luna fedel", "Occhi di fata", and "Se" so' state cantate 'a Mario Lanza, Luciano Pavarotti, Carlo Bergonzi, Enrico Caruso e Ronan Tynan.

Seje anne aroppo Funiculì, Funiculà fuje cumposta, 'o cumposetore germanese Richard Strauss sentette 'a canzona pe ttramente nu giro 'inta Italia.  Penzanno ca fuje na canzona taliana tradizzionale, 'a usaje 'int'â sinfonia suja Aus Italien.  Strauss avette ha pavà 'o Denza 'e sorde ogne vota ca fuje sonatta.

Luigi Denza murette 'int'ô 1922 a Londra.

'E canzone soje
Funiculì, Funiculà
Luna fedel
Addio!
Tu manchi, o fiore!
Dolce peccato!
Duolo!
Smanie
Inno del Fieramosca: Via quei giornali
Ostriche
Occhi di fata
Mattino
Manine bianche
Se
 Ah! non dormir!
 Sul tuo verone.
Mesta son io!
Ei tornò
Tu!
Povera rosa!
Sempre te!
Amami!

categoria:Biografie
categoria: Musiciste napulitane
categoria:Napulitane famose